Крайть кунардонь пингонц тонафнемста историксь кирдезе мяльса, што ётай пингсь ащи аф аныдек врьгятнематнень, битватнень да дипломатический трактаттнень эзда. «Народть эрь шинь эряфоц, улеза тя оцю ошса или ичкоздень ичкозеса, центраса или провинцияса, — исследовательти тя эряфсь сяда эрявикс предмет. Народнай эряфть Петербургса аф няйсак, сон сотцема Тамбовскяй, Шацкяй и лия ичкоздень васттнень коряс...».

Пангсь козя витаминца, аминошапамаса ди минералень эрь кодама веттнень эса, конатне лац аралайхть ломанень организмонц пелькс веттнень эзда. Сон нъльне киренди верса колестерол. Пангсь ащи пяк кържа эрьгя кирди ярхцамбялькс. Сяс сон кондясти кържа калориень диетти. Стане ина сонь эса, шять, улихть карвоцеда аралама веттне.

Кяряд — сокамбяль. Тевс нолявсь калгода равжа модатнень и пакся лугатнень сокамста, конац усковоль 4-5 алашанди. Аф фкя сабанть мархта - аш эсонза польця и лиякс тифт кой-кона пяльксонза. Мокшэрзятнень шкаень кемамасост ульсь тунда ётафневи кяряд (сока) озксса, кона сембе ширде малаль Равкужень лия нароттнень модать лемс тиендеви иласнонды - агатуй,акатуй, сабантуй. Кярядсь лоткась тевс нолявома 18 - це векть песта.

Велеть лемоц. Финцне лувондсазь велеть ушедыекс Зайцефнень. Синь ульсть мокшень служилай ломатть. Тя тяштьф ""1696 к. Пензань десятнясь"", ""1669-1670 Атемаронь десятнясь"" эса. Омбонцне велеть лемонц сотнесазь кстиндамда ингольде Сайця мокшень лемть мархта.

Девин, Илю (рузкс Девин Илья Максимович) (20.7.1922, тяниень Мордовиянь Сире Шяйгавонь райононь Сире Теризморга велесь - 13.11.1998, Сараношсь), валморай, сёрмады. Мордовиянь калконь (1985к.) шнаф (1972 к.) валморайсь. Мордовия Республика Масторонь казнень лауреат (1997 к.). Сувси Рузмасторонь Сёрмадыень сотксс (1949 к. . Мокша. 1971-84 - Мордовиянь Сёрмадыень сотксть оцюняц. Валморамань тяштема ушедсь Шачеммасторонь Ине торпингонь кизотнень. ""Шобдавань заря"" васенце кярьксоц лиссь (1945 к.). Тяда меле Мордовиянь китапнень нолдамаса лиссть нинге мъзяра кярьксонза: ""Моим товарищам по счастью"", ""Тунданьке ушедсь"", ""Кизот, кизот..."", иттненди стихонза ""Кода Нумолов Михайлань цють акулатне изь сала"", пеетькшнемань валморонза ""Моли, аськоляй ульцява"", лирикань китапонза - ""Ичкоздень ки"", ""Сенемас"". Девин сёрмадсь кувака валморат: ""Инженеронь сёрмат"", ""Поэма цёразень колга"", ""Сембода сенем морясь"".1962 кизоня нолдафоль азксонь китапоц - ""Цебярь вайме"", меле лисендсь ""Аф аньцек кядьса"", ""Коса келунь шачеманяц"" китапонза. Девинонь тевонза кемоста сотф торпингонь темать мархта: ""Крепость"", ""Рьвя"" азксне, ""Нардише"" романць. Мекольцесь нолдафоль рузонь кяльс ётафтфста ""Современник"", ""Советская Россия"" журналхнень эса. Девин Илю - Мордовиянь Сери Пуромксонь депутат, Коммунистонь Партиень 26 пуромксти кучф ломань. Казьф Трудовой Якстерь Знамянь, Якстерь Тяштень, Калконь Ялгаксшинь орденца, медальса.